Komîteya Paştdayîşê Keyeyanê Şehîdan ya PKK’yî da zanayene ke Huseyîn Poyraz (Rûbar Dîcle), Nîhat Ayaz ( Xelîl) û Ahmet Kiliç (Mûrat Dep)  6’ê Çele ya 2017 de hêrişê hewayî yê artaşa Tirkî yê vera Wareyê Pawitişî yê Medya de şehîd bîyî û nê pare kerdî:
Hemra Rûbar Seranserê Kurdistan de Xebitîya
‘‘Hemra Huseyîn-Rûbar Dîcle yo ke  1960 de qezaya Gurunî ya Sêwasî de ame dinya serra 1962’î  de tewrê sefanê gerîla bi. Hemra Rûbaro ke Dîlok, Fîlîstîn, zîndan, Botan, Zagros û xeylî cayanê welatê ma  de xebatî kerdî, tewr peynî de sey endamê Komîteya Merkezî ya PKK’yî wezîfeyê xo caardêne. Hemra Rûbarî keyeyê xo zî kerdo keyeyê esasî yê Têgêrayîşê Azadîye. Merdimanê ci ra xeylî kesî tewrê mucadeleyê azadîye bîyî. Wayê ci Rahşane bi nameyê kodî Dîcle û Handane bi nameyê kodî Denîze sefanê azadîye de tewrê kerwanê şehîdan bîyî. Hemra Rûbar-Huseyîn Poyraz  bi cuye, vindertiş, fikiryayîş û hêzê xo û bi kesîya xo ya  kedkar û gonîgerminî biyo  mîlîtanêko vîjnaye yê Têgêrayîşê PKK’yî. Bîyo sembolê îradeyê xeta Rayber Apoyî.
Hemra Nîhat Yilmaz Kedkar û Fedakar bi
Hemra Xelîl-Nîhat Ayazo ke 1964 de Depê Xarpêtî de ameyo dinya, serra 1986’î de  Stenbol ra verê xo dano koyanê Kurdistanî. Demêko kilm de esîr kewewno destê dişmenî. Dimayê zîndan ra serbest verdayîşî reyna serranê 90’ine de verê xo dano koyanê azadîye yê Kurdistanî. Sere de sahayanê Botan, Zagros, Serhat û Behdînanî de xeylî cayanê Başûrî de xebatî kerdî. Reyna Rûsya, Kafkasya û Ermenîstan de zî sey mîlîtanêkê Têgêrayîşê Azadîye wezîfeyê xo bica ardê. Hemra Xelîl mîyanê embazanê xo de sey sembolê kede yeno zanayene.
Hamra Mûratî Erjê Maddî û Manevî Pawitî
Hemra Mûrat Dep- Ahmet Kiliço ke 1978 de Depê Xarpêtî de ameyo dinya serra 1998’î de tewrê sefanê azadîye bîyo. Hemra Mûrat xeylî wext xebatanê Ewropa de mend. Kongreya Kurdistanî ya Îslamî, HÎK, û reyna xeylî sahayanê Ewropa de xebatî kerdî. Hemra Mûrat bi kesîya xo ya kedkare her ca de rewî ra ameyêne heskerdene. Gama ke hemra Mûratî temamî de rîyê xo açarna koyanê Kurdistanî,  şewa 6’ê Çele ya 2017 de hêrişê hewayî yê artêşa Tirkî de hemrayanê xo Rûbar û Xelîlî ya pîya tewrê kerwanê şehîdan bi.
Na çarçewe de ma de şehadetê embazanê xo Rûbar- Huseyîn Poyraz Xelîl-Nîhat Ayaz û  Mûrat- Ahmet Kiliçî şarê xo û rayapêroyî ya demokratîke rê îlan kenê û vanê ke ma sey hemra û teqîpkarê înan soz danê ke ma do waştişê înan bica bîyarê. Şexsê keyeyanê şehîdanê de wa sereyê heme şarê ma weş bo.‘‘
